دونیانین مشهور توریزم مرکزلریندن آنتالیادا پاسکالیا بایرامینا گؤره فعال‌لیق اولاجاغی گؤزلنیلیر.
پئشهکار هتل رهبرلری درنگی‌نین صدری اولکای آتماجا خریستیان‌لیقدا ان قدیم و ان اؤنملی بایرام حساب ائدیلن "پاسکالیا بایرامی" اوچون گلن هفته‌دن اعتباراً فعاللیغین باشلایاجاغینی سؤیله‌ییب.
خصوصیله آوروپا بازاریندا آرتیم اولدوغونو دیله گتیرن آتماجا "حاضردا ساتیش‌لارا نظر سالاندا پاسکالیا تعطیلی یاخشی کئچه‌جک کیمی گؤرونور. کئچن ایلین موافیق دؤورو ایله موقاییسه‌ده 10 فایزلیک، بلکه ده داها چوخ آرتیم گؤزلییریک. بو هفته‌یه اولان ساتیش‌لار دا اهمیت‌لی‌دیر. خصوصاً آلمان‌لار اوچون مهم استراحت، اینگیلتره و هوللاندیا‌دان اولماقلا آوروپا اؤلکه‌لرین‌دن جدی طلبات وار" دئیه بیلدیریب.
پاسکالیا بایرامین‌دان سونرا می آییندا ایسه روسیانین بایرامی‌نین باشلایاجاغینی ایفاده ائدن آتماجا بو 2-3 هفته نظره آلیندیغی زامان یای سئزونونا یاخشی بیر باشلانیش اولاجاغینی بیلدیریب.
آنتالیا و تورکیه-‌یه گلن توریست ساییندا بو ایل اؤنملی سویه‌ده آرتیم اولدوغونو ایفاده ائدن آتماجا ایلک اوچ آیداکی رقم‌لرین و ساتیش‌لارین بوتون توریزمچی‌لرین اوزونو گولدوردوگونو سؤیله‌ییب.
جاری ایل تورکیه اوچون 50 میلیون توریست، 35 میلیارد دو‌لارلیق گلیر هدف گؤتورولدوگونو وورغولایان آتماجا "آنتالیا اوچون ایسه 15 میلیون‌دان آرتیق توریست، 700 دو‌لارا یاخین ایسه آدام پایینا گلیر هدف گؤتورموشوک" دئیه بیلدیریب.
